**Rimi Rīgas maratona oficiālo Nike skriešanas kreklu rotās Helēnas Heinrihsones mākslas darbs**

Informācija medijiem

Rīgā, 2025. gada 26. martā

**Turpinot tradīciju, Rimi Rīgas maratona kreklu un medaļu dizainu aicinot radīt talantīgākajiem un spožākajiem Latvijas māksliniekiem, šogad oficiālo Rimi Rīgas maratona Nike skriešanas kreklu rotās mākslinieces Helēnas Heinrihsones mākslas darbs – ziedi. Kopš 2008. gada, kad oficiālā krekla māksla un dizains tikai uzticēta Elita Patmalniece, Helēnas Heinrihsones mākslas darbs būs jau astoņpadsmitais, kas rotās populāro skriešanas notikumu un ieguls Rimi Rīgas maratona dalībnieku mākslas kreklu kolekcijā.**

Helēna Heinrihsone, kuras radītais Rimi Rīgas maratona oficiālā krekla dizains 25. martā tika atklāts Spices Sportand, ir viena no izcilākajām latviešu gleznotājām, kura agri izveidojusi savu izteiksmes veidu un konsekventi to attīstījusi, meklējot atšķirīgus un netradicionālus mākslinieciskos paņēmienus gan savas paaudzes, gan visas latviešu glezniecības ietvaros. Helēnas Heinrihsones darbiem ir raksturīga vienkārša, izteiksmīga kompozīcija, ar zīmējuma deformāciju nereti tiek pastiprināts groteskais tēlu sistēmā. Ziedi, īpaši rozes, ir gleznotājas mākslas identitātes zīmes, tās māksliniece uz Rimi Rīgas maratona krekliem ir izveidojusi kustībā, attēlojot tiekšanos uz priekšu.

“Kad sāku domāt par maratonu kā neskrējēja, es iedomājos Rimi Rīgas maratonu kā Rīgas pavasari. Ja ir pavasaris, tad ir puķes, pavasara vējš un kustība. Un tā es sapratu, ka visam jābūt kustībā. Krekls pats kustēsies uz cilvēka, bet arī puķes līgosies līdzi,” sava mākslas darba ideju krekla atklāšanas pasākumā izklāstīja Helēna Heinrihsone.

No 25. marta kreklus iespējams iegādāties Sportland veikalā tirdzniecības centrā Spice. Pie Helēnas Heinrihsones dizainētajiem krekliem tiks arī tie Rimi Rīgas maratona dalībnieki, kas kreklu iegādājās, reģistrējoties pasākumam līdz 2024. gada nogalei.

Helēnas Heinrihsones dizains tiks izmantots arī īpašam 35. dzimšanas dienai veltītam kreklam, kuru Rimi Rīgas maratona dalībnieki var iegādāties, reģistrējoties skrējienam. Rimi Rīgas maratona jubilejas krekla dizainu organizatori atklās aprīļa sākumā.

**Papildu informācija:**

Inese Ķīkule

Tālr.: 2966 6110

E-pasts: inese.kikule@necom.lv

[www.rimirigamarathon.com](http://www.rimirigamarathon.com)

**Reģistrācija Rimi Rīgas maratona distancēm**

Rimi Rīgas maratona 35. jubilejas maratona, pusmaratona, 10, 6 kilometru, DPD jūdzes distancei un Bērnu dienai iespējams reģistrēties oficiālajā maratona mājaslapā www.rimirigamarathon.com un, kā jau tradicionāli ierasts – izdevīgāk reģistrēties līdz 30. aprīlim.

**Par Rimi Rīgas maratonu**

Maratons Rīgā notiek kopš 1991. gada. Rimi Rīgas maratons ir Baltijas valstu vērienīgākais tautas sporta notikums, kas ik gadu Latvijas galvaspilsētā pulcē desmitiem tūkstošu skrējēju no visas pasaules. 2025. gadā Rimi Rīgas maratons norisināsies 17.-18. maijā, kad pasākuma ietvaros būs iespējams izskrieties maratona, pusmaratona, 10km, 6km, DPD jūdzes (1609m) un Bērnu dienas distancēs. Visām Rimi Rīgas maratona distancēm piešķirtas Pasaules vieglatlētikas savienības kvalitātes zīmes (*World Athletics Road Race Label*), bet maratonam un jūdzes distancēm ir arī Latvijas čempionāta statuss.

Rimi Rīgas maratona organizatoru komandas kontā ir arī pirmais Pasaules čempionāts skriešanā (*World* *Athletics Road Running Championships Riga 23*) pusmaratona, 5 km un jūdzes distancēs, kura laikā tika uzstādīti trīs pasaules rekordi. Pasaules čempionāts uzskatāms par nozīmīgāko tautas sporta un vieglatlētikas notikumu Baltijas valstu vēsturē, kas pulcēja pasaules labākos elites skrējējus un amatierskrējējus no 105 pasaules valstīm, kā arī kopā ar Rimi Rīgas maratonu nodrošināja 11,8 miljonu pienesumu valsts ekonomikai.

Rimi Rīgas maratons sadarbībā ar Bērnu slimnīcas fondu, *Rimi* un Latvijas televīziju īsteno labdarības kampaņu "Labas gribas kilometri", kurā, kopš tās aizsākuma 2020. gadā, jau kopumā saziedoti 100 000 eiro bērniem ar kustību traucējumiem. Rimi Rīgas maratons aizsācis arī Baltijā nozīmīgāko pasākumu ilgtspējas programmu "Run for Future by Neste", kuras ietvaros ne tikai tiek aprēķināts un kompensēts pasākuma oglekļa pēdas nospiedums, bet arī visi dalībnieki aicināti rīkoties atbildīgi.

Maratonu kopš 2007. gada sadarbībā ar Rīgas domi rīko aģentūra *NECom* (SIA Nords Event Communications). Galvenais partneris – *Rimi*, partneri – *Neste, TK Spice*, *Elektrum,* sponsori – *DPD Latvija,* *INDEXO,* *WESS Motors Toyota*, *Sportland, Nike.* Partneri – Bērnu slimnīcas fonds, dabīgais minerālūdens *Mangaļi*, *Garmin, Happy, LIDO, Mēness aptieka, Science in Sport, Klotiņi & Serģis*, LSFP, LVS, *VSK Noskrien, Rīgas meži* un citi. Mediju partneri – *LTV*, *LSM*.